**ПРОГРАМА: СОФИЯ-СОЛУН –ВЕРГИНА -ХАЛКИДИКИ /СИТОНИЯ/-СОФИЯ**

**ДАТА: 24.05.2019 – 26.05.2019**

**1–ви ден :** - Отпътуване от София, в 06:30 часа от от паркинга пред национален стадион „В.Левски” по маршрут по маршрут София-Кулата-Промахонас –Солун -Халкидики /полуостров Ситония/. Пристигане в Солун, втория по големина град в Гърция, преди обяд. ***Панорамна туристическа обиколка на града с автобус със слизане на следните обекти: Бялата кула, Крепостната стена и кулата Тригониу, църквата Свети Димитър.*** Свободно време за музеи, пазар или разходка в Солун. Отпътуване за полуостров Ситония, Халкидики. Настаняване в курортното селище Торони в хотел “Toroni blue Sea” 4\*. ***Торони е популярно е курортно селище в Северна Гърция, разположено в югозападния край на полуостров Ситония. Селото е наследник на голям античен град, един от най-важните халкидически градове в Античността. Според гръцката митология Тороне е жена на Протей, син на Посейдон. Днес селцето е прекрасно място за семейна почивка. Подобно на Вурвуру то няма обособен център, а хотелите и таверните са разположени по крайбрежието в близост до плажа и морето. В района има следи от праисторически неолитни селища на третото хилядолетие пр. Хр. В миналото е било важен град, който е секъл монети, било е превземано от спартанците, атиняните и римляните, но крепостните стени са унищожени по време на османското нашествие през 19 век. При археологически разкопки близо до селото е открито и гробище от Желязната ера със 134 гробници. Днес в Торони могат да се видят останки от стената, от замък и от малък християнски храм.Залива между ръкавите Касандра и Ситония носи неговото име и се нарича Торонейски залив.*** Вечеря в хотела. Нощувка.

**2-ри ден:** - Закуска. Свободен ден в курорта или ♥Програма по желание –Круиз Атонски манастири. Програмата е целодневна и отплаването е от Ормос Панагиaс –пристанище на вторият халкидически ръкав. Ще имате възможност да видите от кораба 8 манастира, разположени по източния бряг на Света Гора, величественият връх Атон, както и живопистното пристанище Уранополи на третия халкидически ръкав, където ще акостираме за почивка и разходка. На връщане екипажът на кораба е подготвил развлекателна програма за нашите туристи. Връщане на пристанището около 17:30 часа. В хотела – около 18:30 часа. Вечеря. Нощувка.

**3-ти ден :** - Закуска. Отпътуване за Вергина, един от най-значимите археологически обекти в Северна Гърция. Пристигане във Вергина около обяд. Посещение на Кралските гробници, свързани с името на един от великите владетели на Македония Филип II. ***Най-значимите гробниците са открити във Вергина, известни като царските гробници oт IV век пр. Хр. Намерени са в така наречената Голяма могила. Разкопките на това място са провеждани от гръцкия археолог Манолис Андроникос през 1977 г. и 1978 г. Той открива две кралски гробници - на Филип II Македонски и на дете, като се смята, че това дете е било сина на Алексанър Велики - Александър IV.Днес в гробницата могат да се видят предмети, които са намерени по време на разкопките - съдове, които са били използвани от Филип II Македонски и от Александър IV, златен венец, златна погребална урна с изображение на 16-лъчево слънце, , в която са се съхранявали костите на царя, царски бойни доспехи, амфори за вино и много други ценни археологически находки.*** Свободно време за обяд. Отпътуване за България. Пристигане в София вечерта.

|  |  |
| --- | --- |
| **Цена на човек, за пакет, в лева на закуска и вечеря** | **Цени** |
| На човек в двойна стая | **219.00 лева** |
| 3-ти възрастен в двойна стая | **189.00 лева** |
| Дете от 0 до 5,99 г. с двама възрастни в двойна стая | **79.00 лева** |
| Дете 0-11,99 г. с двама възрастни в двойна стая | **149.00 лева** |
| Единична стая | **329.00 лева** |

**Цената включва:**

♠ Транспорт с лицензиран туристически автобус;

♠ 2 нощувки, 2 закуски, 2 вечери в хотел “Toroni Blue Sea” 4\* <http://www.toronibluesea.com/hotel-toroni-halkidiki/index.php/bg/>;

♣ Панорамна обиколка на град Солун;

♣ Посещение на Вергина /входната такса се заплаща отделно/;

♠ Медицинска застраховка с Асистанс и покритие 5000 евро на човек;

♠ Пътни и магистрални такси;

♠ Водач от фирмата и екскурзоводско обслужване.

**Цената не включва:**

♥ Целодневен Круиз до Атонските манастири - 25 евро, дете 6-12 год. – 15 евро, дете под 6 години – безплатно.

♥ Входни такси и разходи от личен характер:

Входна такса в гробниците във Вергина – 8 евро за група над 20 човека, при по-малка бройка входна такса – 12 евро, непълнолетни лица до 18 год. – безплатно, лица над 65 год. – 50 % намаление, журналисти с карти – безплатно.

Входна такса във Музея в Бялата кула – 8 евро възрастен, непълнолетни лица до 18 год. – безплатно, лица над 65 год. – 50 % намаление, журналисти с карти – безплатно.

Туроператорът не носи отговорност за промяна на входните такси, заплащани на място в обектите.

♥ Доплащане за медицинска застраховка: Лица над 64 год. – 3 лева

♥ Такса престой в Гърция (влиза в сила от 01.01.2018 г.): 1.50 EUR на стая на ден в хотел 3\*; 3.00 EUR на стая на ден в хотел 4\* и 4.00 EUR на стая на ден в хотел 5\* (заплаща се задължително и индивидуално на рецепцията на всеки хотел!)

**Хотел “Toroni Blue Sea” 4\***  
Toroni Blue Sea хотел е добър избор за икономична спокойна почивка на брега на морето, предлагайки добро качество за цената си. Хотелът се състои от ниски сгради с озеленени общи части и външен басеин, само на 50 метра от плажа. Хотелът е перфектното място за всички, които искат да видят Античния град Торони, да си организират пътуване до Атон или да отидат на риболов в залива Торонеос.

Toroni Blue Sea е разположен на самия бряг на морето, непосредствено до плажа на тихото и спокойно селце Торони, в близост до центъра. Удобствата на хотела включват: ресторант с традиционна гръцка кухня, спа, шведска и турска сауна, зала за масажи, фитнес зала, ежедневно почистване на стаите, безплатен WiFi интернет във фоайето, паркинг, басейн и бар на басейна и супермаркет. От бара на басейна можете да се насладите на моменти на тишина и спокойствие и красиви залези.

Toroni Blue Sea  е комплекс с две крила разположени в амфитеатрална форма около басейна и разполага с 85 помещения. Всички стаи са проектирани да имат гледка към басейна и морето (само четири стаи са с изглед към градината). В хотел Toroni Blue Sea ще намерите механа Stergios, която е отворена от рано сутринта до полунощ.

**Минимален брой туристи за осъществяване на екскурзията:** 35 туристи

**Срок за уведомление при недостиг на минималния брой туристи:** 10 работни дни преди началната дата на отпътуване.

**Начин на плащате**: депозит 50% от пакетната цена, доплащане – до 10 дни преди отпътуване.

**Необходими документи:** лична карта или валиден задграничен паспорт. За деца под 18 години пътуващи с 1 родител или без родители - нотариално заверена декларация, че са съгласни детето да пътува в чужбина и задължително паспорт. Деца, чийто родители имат различни фамилии е задължително да носят копие от акта за раждане на детето. За Република Гърция няма визови, санитарни и медицински ограничения и специални изисквания.

**Отговорност:** Туроператорът не носи отговорност и не възстановява суми на туристи, на които по някакви причини им е отказан достъпа до Гърция, поради забрана за напускане на страната, невалидни или липсващи документи или други независещи от него причини. Туроператорът си запазва правото за промяна на последователността при провеждане на допълнителните екскурзии в зависимост от метеорологичните условия и възможностите на гръцките партньори. Туроператорът е сключил застрахователен договор по чл.97 от Закона за туризма „Отговорност на туроператора“ със ЗД „Евроинс“ АД  и номерът на застрахователната полица е: 03700100001658/28.09.2018 год.  
По желание, можем да предложим Застраховка „Отмяна на пътуване“. За повече информация, моля да се свържете с офиса.